Will Barton hjá Denver reynir skot en Ivica Zubac hjá Los Angeles Clippers reynir að verjast í viðureign liðanna í nótt . AFP Denver Nuggets lagði Los Angeles Clippers að velli , 114 : 104 , í toppslag liðanna í NBA-deildinni í körfuknattleik í nótt en liðin eru í baráttunni um efstu sætin í Vesturdeildinni . Nikola Jokic var í aðalhlutverki hjá Denver með 20 stig og 15 fráköst en Kawhi Leonard skoraði 30 stig fyrir Clippers . Denver er í öðru sæti Vesturdeildar með 27 sigra í 39 leikjum en Clippers hefur sigið niður í fimmta sætið með 27 sigra í 40 leikjum . Þar á milli eru Utah og Houston en Lakers er með örugga forystu vestanmegin . Utah Jazz vann sinn níunda leik í röð og Bojan Bogdanovic skoraði 31 stig í útisigri á Washington Wizards , 127 : 116 . Julius Randle skoraði 26 stig fyrir New York Knicks í sjaldgæfum sigri en liðið vann heimasigur á Miami Heat , 124 : 121 , eftir magnaðan fjórða leikhluta þar sem liðið skoraði 40 stig gegn 27 . Kyrie Irving skoraði 21 stig á aðeins 20 mínútum fyrir Brooklyn Nets þegar hann sneri aftur á völlinn eftir nokkurt hlé en liðið vann botnlið Atlanta auðveldlega , 108 : 86 . Jonas Valanciunas skoraði 31 stig og tók 19 fráköst fyrir Memphis Grizzlies í sigri á Golden State Warriors , 122 : 102 . Þetta var fimmti sigur Memphis í röð .